କପି କରି ଧରାପଡିଲେ ୩ ଛାତ୍ର\nରାୟଗଡା ଅଫିସ୍, ୨୫।୨- ସୋମବାର ମାଟ୍ରିକ୍ ପରୀକ୍ଷାର ଦ୍ୱିତୀୟ ଦିନରେ ଇଂରାଜୀ ପରୀକ୍ଷାରେ କପି କରି ୩ ଛାତ୍ର ଧରାପଡିଛନ୍ତି। କାଶୀପୁର ବ୍ଲକ୍ ତଳଝିରି ଉଚ୍ଚ ବିଦ୍ୟାଳୟରେ ୨ ଓ କାଶୀପୁର ଉଚ୍ଚ ବିଦ୍ୟାଳୟରେ ଜଣେ ଛାତ୍ର ଧରା ପଡିଛନ୍ତି। ଜିଲା ଶିକ୍ଷାଧିକାରୀଙ୍କ ନେତୃତ୍ୱରେ ଗଠିତ ସ୍କ୍ବାର୍ଡ ଅନୁଧ୍ୟାନ କରି ଉକ୍ତ ୩ ଜଣଙ୍କୁ ଧରିଥିଲେ। ସେମାନଙ୍କୁ ମାଲ ପ୍ରାକ୍ଟିସ କରାଯାଇଥିବା ଜିଲା ଶିକ୍ଷାଧିକାରୀ ପୂର୍ଣ୍ଣଚନ୍ଦ୍ର ବରିହା କହିଛନ୍ତି।\nବିପଦସଙ୍କୁଳ ଅବସ୍ଥାରେ ପୁକି ବିଦ୍ୟାଳୟ\nକୋଲାବନଗର,୨୫।୨(ଡି.ଏନ୍.ଏ.): କୋରାପୁଟ ସଦର ବ୍ଲକ ଅନ୍ତର୍ଗତ ବଡ଼କେରେଙ୍ଗା ପଞ୍ଚାୟତରେ ରହିଛି ପୁକି ଉ.ପ୍ରା. ବିଦ୍ୟାଳୟ । ଏଠାରେ ୧ରୁ ୫ମ ପର୍ଯ୍ୟନ୍ତ ୪୦ ଜଣ ଛାତ୍ରୀଛାତ୍ର ଅଧ୍ୟୟନ କରୁଛନ୍ତି । ୨୦୦୩ରେ ୬,୬୦,୦୦୦ ଟଙ୍କା ବ୍ୟୟରେ ଏହି ବିଦ୍ୟାଳୟ ନିର୍ମାଣ କରାଯାଇଥିଲା। ଇତି ମଧ୍ୟରେ ୧୬ ବର୍ଷ ବିତି ଗଲାଣି। ମରାମତି ଅଭାବରୁ ବିଦ୍ୟାଳୟଟି ବିପଦସଙ୍କୁଳ ଅବସ୍ଥାରେ ରହିଛି। ବର୍ତ୍ତମାନ ଗୃହର କାନ୍ଥଗୁଡିକ ଫାଟିଗଲାଣି, ଛାତରୁ ପାଣି ଗଳୁଛି । ଏଥିସହ ଛାତରୁ ସ୍ଲାପ୍ ଖସିବା ସହ ଭିତର କାନ୍ଥରୁ ସିମେଣ୍ଟ ପ୍ଲାଷ୍ଟର ଖଣ୍ଡ ଖଣ୍ଡ ହୋଇ ପଡ଼ୁଛି । ଫଳରେ ଛାତ୍ରୀଛାତ୍ର ଭୟଭୀତ ହୋଇପଡ଼ିଛନ୍ତି । ଏହାକୁ ନେଇ ଅଭିଭାବକ ମହଲରେ ଅସନ୍ତୋଷ ଦେଖାଦେଇଛି।\nଆବାସ ଗୃହ ଯୋଗାଇବା ଦାବି\nଦଶମନ୍ତପୁର,୨୫।୨(ଡି.ଏନ୍.ଏ.): କୋରାପୁଟ ଜିଲା ଦଶମନ୍ତପୁର ବ୍ଲକ ଗିର୍ଲିଗୁମ୍ମା ପଞ୍ଚାୟତ ବିଜମରା ଗ୍ରାମର ଡମୁନାଥ ମୁଦୁଲି । ପରିବାର କହିଲେ ତାଙ୍କ ସ୍ତ୍ରୀ ମଇନା ମୁଦୁଲି ଏବଂ ୨ ଝିଅ। ଅନ୍ୟ ଘରେ କାମ କରି ଯାହା ଆଣନ୍ତି ସେଥିରେ ତାଙ୍କର ପରିବାର ଚଳେ। ମୁଣ୍ଡ ଗୁଞ୍ଜିବା ପାଇଁ ତାଙ୍କର ଘର ଖଣ୍ଡିଏ ନ ଥିବା ବେଳେ ଚାଷ କରିବାକୁ ଜମି ମଧ୍ୟ ନାହିଁ । ଛଣ ଛପର କୁଡିଆରେ ୪ ପ୍ରାଣୀ ରହୁଛନ୍ତି। ଜରାଜୀର୍ଣ୍ଣ ହୋଇ ପଡିଥିବା ଗୃହ ମରାମତି କରିବା ପାଇଁ ମଧ୍ୟ ତାଙ୍କ ପାଖରେ ଅର୍ଥ ନ ଥିବା କହିଛନ୍ତି । ଆବାସ ଗୃହ ଖଣ୍ଡେ ପାଇବା ପାଇଁ ବାରମ୍ବାର ପଞ୍ଚାୟତଠାରୁ ଆରମ୍ଭ କରି ଜିଲାପାଳଙ୍କ ଅଭିଯୋଗ ଶୁଣାଣିରେ ଗୁହାରି କରିଥିଲେ ମଧ୍ୟ ଆମ କଥା କେହି ଶୁଣୁ ନାହାନ୍ତି । ଘର ଖଣ୍ଡେ ପାଇଁ ଗାଡି ଭଡାରେ ମଧ୍ୟ ବହୁ ଖର୍ଚ୍ଚ କରିଲୁଣି। ତଥାପି କିଛି ସୁଫଳ ମିଳିନାହିଁ ।\nଜୟପୁର ବନଖଣ୍ଡରେ ଭାଲୁ-ମଣିଷ ମୁହାଁମୁହିଁଃ ୮ ବର୍ଷରେ୨୬ ମଣିଷ ,୩୨ ଭାଲୁ ମୃତ\nଜୟପୁର,୨୫ା୨(ନି.ପ୍ର.): କୋରାପୁଟ ଜିଲାରେ ବଣ ପାହାଡ ମୁଲକରେ ଭାଲୁ ଓ ମଣିଷ ମୁହାଁମୁହିଁ ହେବା କିଛି ନୂଆ କଥା ନୁହେଁ । କ୍ରମାଗତ ଜଙ୍ଗଲ ଧ୍ୱଂସ ଓ ଖାଦ୍ୟ ଅଭାବ କାରଣରୁ ଭାଲୁ ଭଳି ହିଂସ୍ର ଜନ୍ତୁ ଜନ ବସତି ମୁହାଁ ହେଉଛନ୍ତି। ଫଳରେ ମଣିଷ-ଭାଲୁ ସଂଘର୍ଷ ହୋଇ ଆତଙ୍କର ବାତାବରଣ ସୃଷ୍ଟି ହୋଇଛି। ଜିଲାର ଜୟପୁର, ବୈପାରୀଗୁଡା, ଲମତାପୁଟ,କୁନ୍ଦୁରା, କୋଟପାଡ ଅଞ୍ଚଳରେ ଆଖୁ ଚାଷ ସହ ପଣସ, କାଜୁ ଗଛ ବହୁ ପରିମାଣରେ ଥିବା ବେଳେ ଲକ୍ଷ୍ମୀପୁର, ଦଶମନ୍ତପୁର, ନନ୍ଦପୁର, ପାଡୁଆ, ଚାଟୁଆ, ପଟାଙ୍ଗି ଆଦି ଅଞ୍ଚଳରେ ପଣସ ସହ କଦଳୀର ଫସଲ ରହିଛି। ଏହା ଖାଇବା ପାଇଁ ବହୁ ସଂଖ୍ୟାରେ ଭାଲୁ ଗାଁ ମୁହାଁ ହେଉଥିବା ବେଳେ ଗାଁ ଗହଳି ର ଅଧିକାଂଶ ଲୋକ ଭାଲୁ ଆକ୍ରମଣର ଶିକାର ହେଉଛନ୍ତି । ଜୟପୁର ବନଖଣ୍ଡ ଅନ୍ତର୍ଗତ ଜୟପୁର, ବୋରିଗୁମ୍ମା, କୋଟପାଡ, କୁନ୍ଦୁରା, ବୈପାରିଗୁଡା ରେଞ୍ଜ ଅଧୀନରେ ୨୦୧୧-୧୨ ଠାରୁ ୨୦୧୮-୧୯ ଆର୍ଥିକ ବର୍ଷ ମଧ୍ୟରେ ଭାଲୁ ମଣିଷ ଲଢେଇରେ ୨୬ ମଣିଷଙ୍କ ଜୀବନ ଯାଇଥିବା ବେଳେ ୩୨ଟି ଭାଲୁ ମୃତ୍ୟୁ ବରଣ କରିଛନ୍ତି ା\nଘୁଞ୍ଚତ୍ଲା ମାଥିଲି ଲ୍ୟାମ୍ପ୍ସ ଏମ୍ଡି ନିଯୁକ୍ତି\nମାଥିଲି, ୨୫।୨ (ସ୍ବ.ପ୍ର.) - ମାଲକାନଗିରି ଜିଲା ମାଥିଲି ଲ୍ୟାମ୍ପ୍ସରେ ଏମ୍ଡି ନିଯୁକ୍ତି ନେଇ ଏବେ ମଧ୍ୟ ଅନିଶ୍ଚିତତା ଲାଗି ରହିଛି । ଏ ସମ୍ପର୍କିତ ଏକ ଖବର ଧରିତ୍ରୀରେ ପ୍ରକାଶ ପାଇବା ପରେ ଲ୍ୟାମ୍ପ୍ସ ସଭାପତି ଡମୁ ନାୟକଙ୍କ ନିର୍ଦ୍ଦେଶରେ ଲ୍ୟାମ୍ପ୍ସ ଭାରପ୍ରାପ୍ତ ପରିଚାଳନା ନିର୍ଦ୍ଦେଶକ ପ୍ରଶାନ୍ତ କୁମାର ନାୟକ ଏକ ବୋର୍ଡ ରେଜୁଲେଶନ ଚିଠି ଏସଆରସିଏସ ସୁଦର୍ଶନ ନାୟକଙ୍କ ନିକଟକୁ ପଠାଇଥିଲେ।\nଆଇନ ସଚେତନତା ସମ୍ମିଳନୀଃ୧୦ ହଜାରରୁ ଊର୍ଦ୍ଧ୍ୱ ହିତାଧିକାରୀ ସାମିଲ\nମାଲକାନଗିରି,୨୪ା୨ (ଡି.ଏନ.ଏ.) - ମାଲକାନଗିରି ଜିଲା ସଦର ମହକୁମାରେ ଜିଲା ଆଇନ ସେବା ପ୍ରାଧିକରଣ ପକ୍ଷରୁ ରବିବାର ଏକ ଆଇନ ସଚେତନତା ସମ୍ମିଳନୀ ଅନୁଷ୍ଠିତ ହୋଇଯାଇଛି। ୧୦ ହଜାରରୁ ଊର୍ଦ୍ଧ୍ୱ ହିତାଧିକାରୀ ଅଂଶଗ୍ରହଣ କରି ଆଇନ ସେବା ଏବଂ ଗରିବ ଲୋକଙ୍କ ପାଇଁ କି ବ୍ୟବସ୍ଥା ସବୁ ରହିଛି ସେ ନେଇ ଜ୍ଞାନ ଆହରଣ କରିଛନ୍ତି।\nମାସକର ଘଟଣା, ଏବେ ଖୋଲିଛି ଗୁମରଃ ଛାତ୍ରଙ୍କ ହାତରେ ଚୂନ ମରାଇ ଅଡୁଆରେ ପ୍ରଧାନଶିକ୍ଷକ\nମାଥିଲି, ୨୪।୨ (ସ୍ବ.ପ୍ର.) - ମାଲକାନଗିରି ଜିଲା ମାଥିଲି ବ୍ଲକ ଅନ୍ତର୍ଗତ କଂସାରିପୁଟ ବିଦ୍ୟାଳୟରେ ପ୍ରଧାନଶିକ୍ଷକ ଛାତ୍ରମାନଙ୍କ ଦ୍ୱାରା ଚୂନ ମରାଇ ଏବେ ଅଡୁଆରେ ପଡିଛନ୍ତି। ଛାତ୍ରମାନଙ୍କୁ କାମ କରାଇବା ଫଟୋ ଏବେ ମୋବାଇଲକୁ ମୋବାଇଲ ଘୂରି ବୁଲୁଛି । ଏହା ପ୍ରଧାନଶିକ୍ଷକଙ୍କ ପାଇଁ ପ୍ରମାଣ ସ୍ବରୂପ କାମ କରୁଛି।\nକଲୋନୀ ରାସ୍ତା ମରାମତି ନ ହେଲେ ଭୋଟ୍ ବର୍ଜନ\nକୋଲାବନଗର,୨୪।୨(ଡି.ଏନ୍.ଏ.): କୋରାପୁଟ ସଦର ଅନ୍ତର୍ଗତ କୋଲାବନଗର ଅପର କୋଲାବ ଯୋଜନା ଅଧୀନ ସ୍ଥାୟୀ କଲୋନୀର ରାସ୍ତା ଶୋଚନୀୟ ଅବସ୍ଥାରେ ରହିଛି। ୧୯୭୯ରେ ଯୋଜନା ଅନ୍ତର୍ଗତ କର୍ମଚାରୀଙ୍କ ପାଇଁ କଲୋନୀ ନିର୍ମାଣ କରାଯାଇଥିଲା। ସେହି ସମୟରେ ନିର୍ମିତ ପିଚୁରାସ୍ତାରୁ ଏବେ ପିଚୁ ଓ ପଥର ବାହାରି ଖାଲ ସୃଷ୍ଟି ହେଲାଣି। ଚନ୍ଦ୍ର ମଣ୍ଡଳ କଲୋନି, ମାଣିକପାଟଣା କଲୋନି ଓ ଭୂତନଗର କଲୋନି ରାସ୍ତାରେ ଏବେ ଯାତାୟତ ଅସହ୍ୟ ସମସ୍ୟା ସୃଷ୍ଟି କରୁଛି।\nପରିଷଦର ଲକ୍ଷାଧିକ ଟଙ୍କା ପାଣିରେ ପଡୁଛିଃ ପରିମଳ ବ୍ୟବସ୍ଥା ଫେଲ୍\nକୋଟପାଡ଼,୨୪।୨(ଡି.ଏନ୍.ଏ.)-କୋଟପାଡ଼ ବିଜ୍ଞାପିତ ଅଞ୍ଚଳ ପରିଷଦର କାଉନସିଲ ବଡି ଭାଙ୍ଗିବା ପରେ କେବଳ ପରିଷଦର କର୍ମଚାରୀ ସର୍ବେସର୍ବା ଭଳି କାର୍ଯ୍ୟ କରୁଛନ୍ତି। ପରିଷଦ ତରଫରୁ ଲକ୍ଷାଧିକ ଟଙ୍କା ଖର୍ଚ୍ଚକରି ସହର ସଫେଇ ପାଇଁ ନୂଆ ଆବର୍ଜନା ବୁହା ଗାଡ଼ି କିଣାଯାଇଛି। ଗୋଟିଏ କିମ୍ବା ଦୁଇଟି ଆବର୍ଜନା ବୁହା ଗାଡ଼ି ସାହି ଅଞ୍ଚଳ ବୁଲି ଆବର୍ଜନା ଉଠାଉଛି। କିନ୍ତୁ ଅନ୍ୟ ୩/୪ଟି ଗାଡ଼ି ଅଫିସ୍ ପରିସରରେ ପଡ଼ିଛି। କିଛିଦିନ ତଳେ ସେହି ଗାଡ଼ିରେ ପନିପରିବା ବୋହିବା ପାଇଁ ଭଡ଼ାରେ ଦିଆଯାଇଥିବା ବେଳର ଭିଡିଓ ସୋସିଆଲ ମିଡିଆରେ ଭାଇରାଲ ହୋଇଥିଲା\n୨୬ରେ ସମ୍ବିଧାନ ବଞ୍ଚାଅ ସଂଘର୍ଷ ସମିତିର ଜେଲଭରୋ ଆନ୍ଦୋଳନ\nନବରଙ୍ଗପୁର,୨୪।୨(ବି.ପ୍ର.)- ଆସନ୍ତା ୨୬ରେ ନବରଙ୍ଗପୁର ଠାରେ ଜେଲଭରୋ ଆନ୍ଦୋଳନ କରାଯିବ ବୋଲି ବହୁଜନ କ୍ରାନ୍ତି ମୋର୍ଚ୍ଚା ପକ୍ଷରୁ ସ୍ଥାନୀୟ ଦଳିତ ପାଠାଗାରରେ ଆହୁତ ଖବରଦାତା ସମ୍ବିଳନୀରେ ଜିଲା ସଂଯୋଜକ ନରହରି ନାୟକ ଏ ସମ୍ପର୍କରେ ସୂଚନା ପ୍ରଦାନ କରିଛନ୍ତି । ରାଷ୍ଟ୍ରୀୟ ସଂଯୋଜକ ବାମନ ମେଶ୍ରାମଙ୍କ ନେତୃତ୍ୱରେ ସମ୍ବିଧାନ ବଞ୍ଚାଅ ସଂଘର୍ଷ ସମିତି ସାରା ଭାରତର ୩୧ଟି ରାଜ୍ୟ, ୫୫୦ ଜିଲା ଓ ୪ ହଜାର ତହସିଲରେ ଏହି ଜେଲଭରୋ ଆନ୍ଦୋଳନ ହେବ।\nଜନସ୍ବାସ୍ଥ୍ୟ ବିଭାଗର ନିଘା ନାହିଁଃପାଇପ ଫାଟି ପାନୀୟ ଜଳରେ ମିଶୁଛି ଆବର୍ଜନା\nନବରଙ୍ଗପୁର,୨୪।୨(ବି.ପ୍ର.)- ପାନୀୟ ଜଳ ଯୋଗାଣ ପାଇଁ ବିଛାଯାଇଥିବା ପାଇପ ଫାଟିଛି। ବାହାରର ଆବର୍ଜନା ପାନୀୟ ଜଳରେ ମିଶି ଦୂଷିତ ହେଉଛି। ଏଥିପ୍ରତି ଜନସ୍ବାସ୍ଥ୍ୟ ବିଭାଗର ନିଘା ନାହିଁ। ନବରଙ୍ଗପୁର ସହରର ଜଗନ୍ନାଥ ମନ୍ଦିର ଛକ ମଧୁବାବୁ ପାର୍କ ସମ୍ମୁଖରେ ଏପରି ଅବସ୍ଥା।\nପ୍ରଶ୍ନପତ୍ର ପ୍ରଘଟ ଘଟଣାଃ ଥାନାରେ ଏତଲା\nକୋରାପୁଟ,୨୪।୨(ସ୍ବ.ପ୍ର): କୋରାପୁଟ ଜିଲାର ବନ୍ଧୁଗଁ। ଠାରେ ହୋଇଥିବା ପ୍ରଶ୍ନପତ୍ର ପ୍ରଘଟ ଘଟଣାରେ ରବିବାର ବନ୍ଧୁଗଁ। ପୋଲିସ ଥାନାରେ ଏତଲା ହୋଇଛି।
